শেরপুর মঙ্গলবার রাতে কাল বৈশাখী ঝড়ে শেরপুর পৌর এলাকাসহ সদর উপজেলার পাকুরিয়া, চর পক্ষীমারী ও চর মুচারিয়া ইউনিয়নের ৫ শতাধিক ঘর-বাড়ি, শিল্পপ্রতিষ্ঠানসহ বিপুল সংখ্যক গাছপালা বিদ্যুতের খুঁটি বিধ্বস্ত হয়েছে। বিদ্যুতের ৩৩ কেভি টাওয়ার উপড়ে পড়ে ১৯ ঘন্টা বিদ্যুত্ সরবরাহ বন্ধ ছিল।  বিদ্যুত্ না থাকার কারণে মোবাইল নেটওয়ার্ক বন্ধসহ, ইন্টারনেট, কম্পিউটার, ফটোস্ট্যাট দোকান ও অটোরিক্সা চলাচল বন্ধ হয়ে যায়। এছাড়া ঝড়ে ব্যাপক এলাকার পাকা বোরো ধান ও শাক সবজির মাচান ক্ষতিগ্রস্ত হয়েছে।